armvectores/hy_wikipedia_2023 huggingface dataset:
Մեդիչիի ճենապակի

Մեդիչիի ճենապակի, եվրոպացիների կողմից ճենապակու արտադրման առաջին և արդյունավետ փորձ, որն իրականացվել է 16-րդ դարում Ֆլորենցիայում` Տոսկանայի Մեծ դուքս Ֆրանչեսկո Մեդիչիի հովանու ներքո գործող արհեստանոցում։


== Պատմություն ==
Չինաստանից բերվող յուրատեսակ ճենապակին, որի պատրաստման եղանակը գաղտնի էր պահվում, եվրոպական երկրներում մեծ արժեք ուներ։ Չնայած Եվրոպայում որակյալ ճենապակու արտադրությունը սկսվել է միայն 18-րդ դարում, եղել են նաև ճենապակու մասնավոր արտադրություն ստեղծելու ավելի վաղ փորձեր։
Ջորջո Վազարին հայտնում է, որ Ֆլորենցիայի արհեստանոցում ճենապակու արտադրման փորձեր կատարվել են դեռևս 1568 թվականին, սակայն առաջին հաջողությունները, հավանաբար, եղել են 1575 թվականից ոչ շուտ, երբ Վենեցիայի դեսպան Անդրեա Գուսսոնին հայտնել է, որ Ֆրանչեսկո Մեդիչին բացահայտել է ճենապակու ստացման միջոցը, նաև նշում է նրա որակները` թափանցիկություն, ամրություն, թեթևություն և նրբագեղություն։ Ըստ Գուսսոնիի` մեթոդի բացահայտունը տևել է 10 տարի։
Մեդիչիի արհեստանոցում պատրաստված իրերը նախատեսված էին ոչ թե վաճառքի, այլ դիվանագիտական նվերների համար, օրինակ` Իսպանիայի թագավոր Ֆիլիպ II Հաբսբուրգին նվիրելու համար։


== Բնութագիր ==

Մեդիչիի ճենապակին փափուկ է, ներառում է փոշենման դաշտային սպաթներ, կալցիումի ֆոսֆատներ, վոլաստոնիտ և քվարց։ Օգտագործվող ձևերը, որոնք բնութագրական էին տվյալ շրջանի մայոլիկայի համար, իրենց մեջ ներառում էին տարատեսակ վազաներ, ափսեներ, կուժեր, սափորներ։
Մեդիչիի ճենապակին գույնով և զարդանկարներով  հիմնականում նման է չինական սպիտակ-կապույտ ճենապակուն, սակայն կարելի է տեսնել նաև թուրքական ճենապակու մոտիվներ։ Պատրաստված իրերի հակառակ կողմում դրված է Բրունելլեսկու գմբեթի տեսքով նշան։
Մեդիչիի արհեստանոցի իրերի վրա լավ են երևում արտադրության բազմաթիվ թերություններ, ինչպիսիք են` չափազանց փխրունությունը, արտաքին շերտի պղպջակները և ճեղքերը, ուղղելու նպատակով արված կենտ զարդանախշերը, թրծումից հետո առաջացած չափազանց վառ կամ խամրած գույները։ Բացի այդ, պարզվեց, որ ճենապակու արտադրությունը շատ ծախսատար է, և Ֆրանչեսկոյի մահից հետ ճենապակու արտադրությունն անկում ապրեց։ Պատրաստվել է ընդամենը 300 նմուշ, որոնցից մեզ են հասել միայն մի քանի տասնյակը։


== Ծանոթագրություններ ==


== Գրականություն ==
G. Cora and A. Fanfani, La porcellana dei Medici. Milan, 1986.
Giuseppe Liverani, Catalogo delle porcellane dei Medici, in series Piccola Biblioteca del Museo delle Ceramiche in Faenza: II (Faenza), 1936.
Arthur Lane, Italian Porcelain. London, 1954.
Բուխալովո (այլ կիրառումներ)

Բուխալովո, կարող է վերաբերել՝

Բուխալովո - գյուղ, Ուկրաինայի Պոլտավայի մարզի Գադյաչի շրջանում
Բուխալովո - գյուղ, Ուկրաինայի Սումիի մարզի Լիպովա Դոլինայի շրջանում
Կռունդիկյուլա

Կռունդիկյուլա (էստ․՝ Krundiküla), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 88 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պիտտոդրի

Պիտորդի (անգլ.՝ Pittodrie Stadium), ֆուտբոլային մարզադաշտ Աբերդին քաղաքում։ Այստեղ իր տնային հանդիպումներն է անցկացնում «Աբեդին» ֆուտբոլային ակումբը։ Մարզադաշտը կառուցվել է 1899 թվականին։ 1993 թվականի վերանորոգումից հետո մարզադաշտը տեղավորում է 22199 հանդիսական։


== Ծանոթագրություններ ==


== Արտաքին հղումներ ==
Pittodrie at Google Maps
Միրանո

Միրանո (իտալերեն՝ Mirano), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 26123 մարդ։ Խտությունը կազմում է 580 մարդ/կմ²։ Տարածքը գրավում է 45 կմ²։ Փոստային ինդեքս՝ 30035։ Հեռախոսային կոդ՝ 041։
Կոմունայի հովանավոր սուրբն է Միքայել հրեշտակապետը։ Տոնը նշվում է ամեն տարի սեպտեմբերի 21-ին։


== Արտաքին հղումներ ==
Բնակավայրի գլխավոր կայք
Վեկշենգա

Վեկշենգա (ռուս.՝ Векшенга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 394 կմ հեռավորության վրա։ Գետի երկարությունը 24 կմ է։ Վեկշենգաի ակունքը գտնվում է 30 կմ դեպի հարավ-արևելք Շույսկոե գյուղի մոտ։ Հոսում է հյուսիսի երկայնքով ճահճոտ անտառներում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007391
Հիդրոլոգիական ուսումնասիրությունների կոդը - 103000739
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սոյմի

Սոյմի (ուկրաիներեն՝ Сойми), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Սոյմի գյուղում բնակվում էր 1 068 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մկրտչիկոն

Մկրտչիկոն, լեռնագագաթ Հայաստանի Լոռու և Շիրակի մարզերի սահմանագլխին, Շիրակի լեռներում, Կրաշեն գյուղից 4 կմ արևելք։ Բարձրությունը՝ 2385 մետր։


== Ծանոթագրություններ ==
Շատախ

Անվան այլ կիրառումների համար տե՛ս՝ Շատախ (այլ կիրառումներ)Շատախ (թուրքերեն՝ Çatak, քրդ.՝ Şax), քաղաք Արևմտյան Հայաստանում, Վանա լճից մոտ 40 կմ հարավ, Արևելյան Տիգրիսի աջ ափին։


== Աշխարհագրություն ==
Շատախի շրջանը համապատասխանում է Մեծ Հայքի Մոկք նահանգի Ջերմաձոր գավառին։ Օսմանյան կայսրության տիրապետության ժամանակ Շատախը եղել է Արևմտյան Հայաստանի նահանգի գավառներից, սահմանակից է եղել Սասունի և Հայոց Ձորի գավառներին։ 1915 թ. հանդիսացել է Վանի նահանգի համանուն գավառի կենտրոնը։ Նոր ժամանակներում գյուղաքաղաքն իր համանուն գավառակով, որի կենտրոնն էր այն, մտնում էր Վանի նահանգի Ջուլամերկի գավառի մեջ։ Ներկայում գտնվում է Թուրքիայում, Վանի նահանգի Շատախ շրջանի կենտրոնն է։


== Բնակչություն ==
Շատախի բնակչության թիվը մի քանի հազար մարդուց երբեք ավելին չի եղել։ Այն զուտ հայաբնակ գյուղաքաղաք էր և XIX դարի սկզբներին ուներ 3500 — 4000 բնակիչ, իսկ առաջին համաշխարհային պատերազմի նախորդած տարիներին 1200— 1300 բնակիչ։ 2012 թվականի տվյալներով քաղաքի բնակչությունը կազմում է 6,542 մարդ, հիմնականում՝ քրդեր։


== Պատմություն ==
Միջին դարերում Շատախը իբրև գավառի կենտրոն ունեցել է իր բերդը, որը կիսավեր վիճակում հասել էր մինչև նոր ժամանակները։ Շատախն ուներ հայկական երկու եկեղեցի՝ ս. Ստեփանոս և ս. Կարապետ անուններով։ Եղել է գրչության կենտրոն։ Մեզ հայտնի են XV-XVII դարերում այստեղ գրված մի քանի ձեռագրեր գլխավորապես ավետարաններ, որոնց վերջում զետեղված են գրիչների հիշատակարանները։ Շատախում գործած գրիչներից են Իսրայել քահանան և Օհանես երեցը։ XIX դարի երկրորդ կեսում և հաջորդ դարի սկզբներին Շատախում կար տղաների ու աղջիկների վարժարան։ Մի խումբ երիտասարդների ջանքերով այստեղ հրատարակվում էր մի փոքրիկ թերթ, որի էջերում տեղեկություններ էին հաղորդվում հիմնականում տեղական կյանքից։
XIX դարի սկզբներին, այդ բերդը, որտեղ տակավին նշմարվում էին զնդանների ու եկեղեցու ավերակները, վերածվել էր զորանոցի։ Այն վերջնականապես ավերվել է 1850-1855 թթ. Օսման փաշայի զորքերի կողմից։
Բնակիչները զբաղվում էին առևտրով, արհեստներով ու տնայնագործությամբ, մեղվաբուծությամբ, այգեգործությամբ։ Շատախն առանձնապես հայտնի էր շալագործությամբ։ Շալի ամենաընտիր տեսակը, որ հայտնի էր Վանի անունով, գործում էին Շատախում անգորական այծի բրդից։ Շալագործության մեջ ներգրավված էին մեծ թվով կանայք, կային շալագործական մանուֆակտուրային և տնայնագործական մի քանի ձեռնարկություններ։
Շատախ գյուղաքաղաքի և համանուն գավառի հայ բնակչությունը եռանդագին մասնակցություն է ունեցել 1915-1916 թթ. Վանի հերոսամարտին և նրա մի մասը, այդ եղանակով փրկվելով ցեղասպանությունից, գաղթել ու վերաբնակություն է հաստատել ներկայիս Հայաստանի տարածքում։


== Արտաքին հղումներ ==
Քաղաքի պաշտոնական կայք (թուրքերեն)
Շրջանի պաշտոնական կայք (թուրքերեն)
Yerelnet Archived 2013-09-21 at the Wayback Machine.(թուրքերեն)
Ավետարան (5158)

Ավետարան (5158), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5158 թվի տակ։ Ձեռագիրը գրվել է 1683 թվականին Հայրապետ գրիչի կողմից։ Գրված է թղթի վրա, որը ունի 21.5x14 չափս։ Ձեռագիրը կազմված է 256 թերթից։ Գրված է երկսյուն, բոլորգրով։ Ունի ավետարանիչ 4, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, արծաթյա 4 խաչով, մակագրությամբ, աստառը՝ դրոշմազարդ կտավ։ Հիշատակարաններ գրչի՝ 124ա, 197բ, 253բ, հետագայի՝ 255բ (1775 թ.), 197բ (1906 թ.):


== Ծանոթագրություններ ==
Էռնեստ Հենրի Ստարլինգ

Էռնեստ Հենրի Ստարլինգ (անգլ.՝  Ernest Henry Starling (ապրիլի 17, 1866(1866-04-17)[…], Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 2, 1927(1927-05-02)[…], Քինգստոն, Ճամայկա), անգլիացի ֆիզիոլոգ։
Ավարտել է Լոնդոնի համալսարանի բժշկական ֆակուլտետը (1886 թվականին)։ Աշխատել է Բրեսլավլում, Փարիզում։ 1899-1923 թվականներին եղել է Լոնդոնի համալսարանի պրոֆեսոր։ Աշխատանքները վերաբերում են արյան շրջանառության, ավշագոյացման, երիկամների ֆունկցիաների, ենթաստամոքսային գեղձի հյութազատության հարցերին։ 1902 թվականին Բեյլիսի հետ հայտնաբերել է սեկրետինը և 1905 թվականին մուծել «հորմոն» հասկացությունը։ Առաջարկել է (Ի․ Պավչովից և Ն․ Չիստովիչից անկախ) սիրտ-թոքային պատրաստուկի լայն տարածում գտած ձևափոխություն, որը նրան հնարավորություն է տվել պարզել մեկուսացած սրտի գործունեության մի շարք օրինաչափություններ։ Հաստատել է սրտի մկանաթելերի երկարության և կծկման էներգիայի կապը (Ստերլինգի օրենք)։


== Ծանոթագրություններ ==
Devil May Cry 4

Devil May Cry 4, էքշն խաղ է արտադրված և թողարկված Capcom ընկերության կողմից։ Devil May Cry օրիգինալ շարքի չորրորդ մասն է։
Գլխավոր կերպարը Ներոն է՝ դեռահաս տղա օժտված դիվային հատկություններով և զենքերի կիրառման վարպետությամբ, ինչպես նախորդ մասերի գլխավոր կերպար Դանթեն։ Խաղը վաճառքի է թողարկվել 2008 թ.-ին 7-րդ սերնդի կոնսոլների (Xbox360, PlayStation 3) և համակարգչի համար։ Գեյմդիզայները Հիդեակի Իցունոն է։ Խաղը վերաթողարկվելու է Devil May Cry 4: Special Edition անվամբ 8-րդ սերնդի կոնսոլների և համակարգչի համար։
Խաղի ընթացքը

Խաղի ստանդարտ տարբերակում պետք է անցնել աշխարհներ երկու կերպարներով, կռվել թշնամիների դեմ օգտագործելով սառը զենքեր և հրազեն։ Շրջակա միջավայրի իրեր, ինչպես նաև թշնամիներ, ոչնչացնելով խաղացողը ստանում է Կարմիր գնդեր, որոնք կարելի է օգտագործել խանութում նոր ընդունակություններ և այլ բաներ ձեռք բերելու համար։


== Ծանոթագրություններ ==
Գեղարդ (գետակ)

Անվան այլ կիրառումների համար տե՛ս՝ Գեղարդ (այլ կիրառումներ)Գեղարդ, Գեղարդաձոր, Քել, Քեզ, Քեղա ձոր, Քեղայո ձոր, Քեղվա ձոր, գետակ և ձոր Արաքսի ավազանում։ Նրա աջակողմյան Ազատ գետի ակունքներից մեկը։ Սկիզբ է առնում Գեղամա լեռնաշղթայի հարավային փեշերից՝ Գեղարդի վանքի մոտից։


== Ծանոթագրություններ ==
Սուխոդոլ (գյուղ, Գլուխովի շրջան)

Անվան այլ կիրառումների համար տե՛ս՝ ՍուխոդոլՍուխոդոլ (ուկրաիներեն՝ Суходіл), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Սուխոդոլ գյուղում բնակվում էր 455 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Ուլուչժայ

Փոքր Ուլուչժայ (ռուս.՝ Малый Улучжай), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բալշոյ Ուլուչժայ գետի աջ ափով՝ 8 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100003564
Հիդրոլոգիական ուսումնասիրությունների կոդը - 115100356
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զաոզյորնոե (այլ կիրառումներ)

Զաոզյորնոե, կարող է վերաբերել՝

Զաոզյորնոե - գյուղ, Ուկրաինայի Վիննիցայի մարզի Տուլչինի շրջանում
Զաոզյորնոե - քաղաքատիպ ավան, Ուկրաինայի Ղրիմի Ինքնավար Հանրապետության Եվպատորիայի քաղաքային խորհրդում
Տրաոնա

Տրաոնա (իտալերեն՝ Traona), կոմունա Իտալիայում՝ Լոմբարդիա մարզի Սոնդրիո գավառում։ Սահմանակից է Չերչինո, Չիվո, Կոզիո Վալտելինո, Մելո, Մորբենիո, Նովատե Մեցոլա համայնքներին։ Բնակչությունը ըստ 2008 թվականի մարդահամարի տվյալերի կազմում է 2187 մարդ, բնակչության խտությունը կազմում է 85 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 23019, հեռախոսային կոդ՝ 0342:


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը (իտալ.)
Նեոռեալիզմ (փիլիսոփայություն)

Անվան այլ կիրառումների համար տե՛ս՝ Նեոռեալիզմ (այլ կիրառումներ)
Նեոռեալիզմ, նորռեալիզմ (նեո և ռեալիզմ), փիլիսոփայության ուղղություն։ Նեոռեալիզմի իմացաբանական սկզբունքները արտահայտել են Ջ․ Մուրը և այլք։ 1930-ական թվականներին նեոռեալիզմի ազդեցությունը նվազել է, և նրան փոխարինելու է եկել քննադատական ոեալիզմը։ Նեոռեալիզմը քննադատել է սուբյեկտիվ իդեալիզմը (իրականությունը սուբյեկտի գիտակցությանը հանգեցնելու համար) և հանդես եկել սուբյեկտից անկախ օբյեկտի գոյության մասին թեզիսով։ Միաժամանակ նեոռեալիզմը մերժել է մատերիալիզմը որպես «դուալիստական» տեսություն, որն իբր բացարձակորեն հակադրում է սուբյեկտն օբյեկտին, և զարգացրել է «էպիստեմոլոգիական մոնիզմի» ուսմունքը։ Նեոռեալիզմը համարում է, որ կեցությունը չունի ոչ մատերիական, ոչ իդեալական բնույթ, այն «չեզոք տարրերի» ամբողջություն է, տարրեր, որոնք, կախված իրավիճակից, ձեռք են բերում ֆիզիկական կամ հոգեկան նշանակություն։ Ճանաչողական առումով «չեզոք» օբյեկտը անմիջականորեն մտնում է սուբյեկտի գիտակցության մեջ, դառնում «հոգեկան», իսկ գիտակցության ոլորտից դուրս այն հանդես է գալիս որպես «ֆիզիկական»։ Գիտակցության մեջ օբյեկտի անմիջական ընդգրկման մասին դրույթը չի լուծում կեղծ գիտակցության գենեզիսի պրոբլեմը և հակասության մեջ է մտնում գիտակցությունից անկախ օբյեկտի վերաբերյալ դրույթի հետ։ Այսպիսով նեոռեալիզմը ըստ էության իդեալիզմի տարատեսակ է։


== Գրականություն ==
Նոր բուրժուական փիլիսոփայություն 1972 թվական, գլուխ 8․
Սարա

Սարա, գյուղ Արևմտյան Հայաստանում, Խարբերդի վիլայեթի Խարբերդի գավառում։


== Պատմություն ==
Գյուղն ավերվել, իսկ բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։


== Բնակչություն ==
XX դարի սկզբին ուներ մոտ 20 տուն՝ 150 հայ բնակչով։


== Տնտեսություն ==
Զբաղվում էին հացահատիկի տարբեր տեսակների մշակությամբ, այգեգործությամբ, անասնապահությամբ, արհեստներով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լեռնագործ Վարդենիս ՖԱ

Լեռնագործ Վարդենիս Ֆուտբոլային Ակումբ (անգլ.՝ Lernagorts Vardenis Football Club), հայկական ֆուտբոլային ակումբ Գեղարքունիքի մարզի Վարդենիս քաղաքում։


== Պատմությունը ==
Ակումբը հիմնադրվել է 1992 թվականին՝ Վարդենիս քաղաքում։ Հիմնադրումից հետո թիմը սկսել է հանդես գալ Հայաստանի Առաջին խմբում։
Թիմը լուծարվել է 1995 թվականին և այլևս չի զբաղվել ֆուտբոլային գործունեությամբ։


== Վիճակագրություն ==


== Ծանոթագրություններ ==


== Արտաքին հղումներ ==
Էջը revolvy.com կայքում
Էջը worldebooklibrary.net կայքում(չաշխատող հղում)
Քևին Գառնեթ

Քևին Մորիս Գառնեթ (անգլ.՝ Kevin Maurice Garnett, մայիսի 19, 1976(1976-05-19), Գրինվիլ, Հարավային Կարոլինա, ԱՄՆ), ամերիկացի նախկին բասկետբոլիստ, ծանր հարձակվող։ Մարզական կարիերայի ընթացքում հանդես է եկել Բասկետբոլի ազգային ասոցիացիայի (NBA) «Մինեսոտա Թիմբերվուլվզ», «Բոստոն Սելտիքս» և «Բրուքլին Նեթս» ակումբներում։
Ավագ դպրոցի բասկետբոլային կարիերայից հետո (որտեղ ճանաչվել է տարվա բասկետբոլիստ) Գառնեթը, առանց համալսարանային առաջնությունում ելույթ ունենալու, մուտք է գործել 1995 թ.-ի NBA դրաֆթ։ Ընտրվել է առաջին ռաունդի 5-րդ համարի ներքո՝ «Մինեսոտա Թիմբերվուլվզի» կողմից։ Գառնեթը մեծ ձեռքբերում է դառնում ետնապահ «Թիմբերվուլվզի» համար՝ 8 անգամ անընդմեջ թիմը դուրս բերելով փլեյ-օֆֆ, ընդ որում՝ 2004 թվականին, թիմը հասնում է մինչև արևմտյան կոնֆերենցիայի եզրափակիչ։ Նույն տարի արժանացել է մրցաշրջանի Ամենաարժեքավոր խաղացողի (MVP) մրցանակին։ «Մինեսոտա Թիմբերվուլվզի» հետ 12 մրցաշրջան անցկացնելուց հետո Գառնեթը տեղափոխվել է «Բոստոն Սելտիքս» ձևավորելով 21-րդ դարի բոստոնյան մեծ եռյակը՝ Փոլ Փիրսի և Ռեյ Ալենի հետ։ «Սելտիքսի» կազմում Գառնեթը 2008 թվականին դառնում է NBA-ի չեմպիոն։ 2013 թվականին, «Սելտիքսի» թիմակից Փոլ Փիրսի հետ, փոխանակման շրջանակում, տեղ է գտել «Բրուքլին Նեթս» ակումբում։ 2015 թվականին վերջին անգամ հանգրվանել է «Մինեսոտա Թիմբերվուլվզ» ակումբում, և մրջացրշանի ավարտից հետո հեռացել մարզական կարիերայից:s retirement from professional basketball in September 2016.
Եղել է նաև ԱՄՆ բասկետբոլի ազգային հավաքականի անդամ, որի կազմում 2000 թվականի Սիդնեյի ամառային օլիմպիական խաղերի ժամանակ նվաճել է ոսկե մեդալ։


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Պաշտոնական կայք Archived 2010-04-06 at the Wayback Machine.(անգլ.)
Կոսաչևկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԿոսաչևկաԿոսաչևկա (ռուս.՝ Косачевка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղրսավ (այլ կիրառումներ)

Աղրսավ անվանումը կարող է վերաբերվել Արևմտյան Հայաստանի հետևյալ գյուղերին

Աղրսավ (Գյավաշի գավառ) - Վանի վիլայեթի Գյավաշի գավառում
Աղրսավ (Տրապիզոնի գավառ) - Տրապիզոնի վիլայեթի Տրապիզոնի գավառում
Ֆտորապլաստ

Ֆտորապլաստներ կամ ֆտորլոններ, ֆտոր պարունակող պլասամասսաների տեխնիկական անվանումը ԽՍՀՄ–ում և ՌԴ-ում, էթիլենի ֆտորածանցյալների հոմոպոլիմերներն ու ֆտոր պարունակող այլ օլեֆինների հետ նրանց համապոլիմերներն են։
Առավել կարևոր են պոլիքառաֆտորէթիլենն ու պոլիեռֆտորքլորէթիլենը, որոնք ունեն բարձր քիմիա, ջերմա, ցրտա և մթնոլորտակայունություն, արժեքավոր ֆիզիկական հատկություններ։ Սպիտակ, բյուրեղական ամուր նյութեր են։


== Պոլիքառաֆտորէթիլեն ==
Պոլիքառաֆտորէթիլեն (–CF2-CF2–)ո, մոլ․ զանգվածը՝ 5·105–2·106, խտությունը՝ ~2200 կգ/մ3 (20°С)։ Կայուն է ուժեղ օքսիդիչների, վերականգնիչների, թթուների, հիմքերի, օրգանական լուծիչների նկատմամբ։ Չափերն ու ձևը չի փոխում ջրում, հեղուկ վառելանյութերում և յուղերում։ Ֆիգիոլոգիապես իներտ է։ Որոշակի էլաստիկությունը պահպանում է մինչև –269 °C սառեցնելիս։ Հալվելիս (327°С) դառնում է թափանցիկ, քայքայվում է 415 °C-ում։ Կազմում է ֆտորապլաստների համաշխարհային արտադրանքի շուրջ 85%–ը։


== Պոլիեռֆտորքլորէթիլեն ==
Պոլիեռֆտորքլորէթիլեն (–CF2–CFCl–)ո, մոլ․ զանգվածը՝ 56000– 360000, խտությունը՝ 2090–2160 կգ/մ3 (25 °C)։ Աշխատանքային ջերմաստիճանային տիրույթը՝ –196-190 °C։
Ֆտորապլաստները ստանում են ռադիկալային պոլիմերմամբ, վերամշակում ջերմապլաստների համար ընդունված եղանակներով։ Օգտագործվում են էլեկտրա– և ռադիոտեխնիկայում, ավիացիոն, հրթիռային տեխնիկայում, մեքենաշինության, քիմիական և ատոմային արդյունաբերության, բժշկության մեջ և այլն։
ԽՍՀՄ–ում պոլիքառաֆտորէթիլենը թողարկվել է ֆտորլոն–4, պոլիեռաֆտորքլորէթիլենը՝ ֆտորլոն–3, ԱՄՆ–ում՝ համապատասխանաբար տեֆլոն և կել–F անվանումներով։


== Արտաքին հղումներ ==
А. К. Пугачев։ «Об истории создания отечественных фторполимеров»։ Интернет-ресурс www.ftorpolymer.ru 


== Ծանոթագրություններ ==
Երևանի ավտոբեռնիչների գործարան

Երևանի ավտոբեռնիչների գործարան, խորհրդային շրջանի ծանր արդյունաբերության ձեռնարկություն Երևանում։ 
Հիմնադրվել է 1961 թվականին։ Ունեցել է մեխանիկական, մամլման, հավաքման, զոդման, ջերմամշակման արտադրամասեր։ Արտադրել է «4022» մակնիշի 2 տոննա բեռնունակությամբ ավտոբեռնիչներ (1975 թվականին՝ 1000 հատ)։
1963 թվականից անցել է փոքր սերիական արտադրության։ 1964 թվականին «4022» մակնիշի ավտոբեռնիչը ԽՍՀՄ ԺՏՆՑ-ում արժանացել է արծաթե մեդալի։
Շթարնբերգ

Շթարնբերգ (գերմ.՝  և բավ․՝ Starnberg), համայնք Գերմանիայում` Բավարիա երկրամասի Շտարնբերգ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է մոտ 22000 մարդ։
Այս քաղաքում (այդ ժամանակ դեռ գյուղ, բնակչությունը կազմում էր մոտ երեք հազար մարդ) երկար ժամանակ ապրել է հայտնի գրող Գուստավ Մայրինկը, Շթարնբերգում են գրվել «Սպիտակ Դոմինիկացին» և «Արևմտյան պատուհանի հրեշտակը»։ Շթարնբերգում է մահացել Մայրինկը, նրա սպիտակ գերեզմանի քարը միակ գրությամբ «VIVO» գտնվում է հենց այնտեղ։
Համաձայն «Der Spiegel» ամսագրի, Շթարնբերգում և նրա մոտակայքում ապրում է ավելի շատ հարուստ քաղաքացիներ, քան ցանկացած Գերմանիայի ուրիշ քաղաքում։


== Ծանոթագրություններ ==


== Արտաքին հղումներ ==
Պաշտոնական կայք
Գովազդային գործակալություն

Գովազդային գործակալություն, միջնորդային կազմակերպություն, որն իր պատվիրատուներին մատուցում է լրիվ կամ սահմանափակ ծավալով ծառայություն՝ ինչ-որ բանի գովազդի պլանավորման, կազմակերպման և իրականացման համար, ինչպես նաև գովազդի տեղավորումը մամուլում, հեռուստատեսությունում և ռադիոյում։ Գովազդային գործակալությունները գոյատևում են հաղորդակցության զանգվածային միջոցների սեփականատերերից ստացվող միջնորդական վարձատրության միջոցների և պատվիրատուներից, գովազդատուներից ստացվող հոնորարի հաշվին։ Գովազդային գործակալությունները բաժանվում են 2 մեծ խմբի՝ ստեղծագործական գործակալություններ (ստեղծում են գովազդ) և լրատվական գործակալություններ (ցուցադրում են գովազդ)։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ
Կվանգջու

Կվանգջու (հանգըլ՝ 광주, հանջա՝ 光州), Հարավային Կորեայի մեծությամբ վեցերորդ քաղաքը։ Անմիջական ենթակայության քաղաք է, չի մտնում որևէ նահանգի կազմի մեջ, սակայն այստեղ է տեղակայված Հարավային Ջոլա նահանգի կառավարությունը։


== Անվանում ==
Կվանգ (광, չինական գիր՝ 光) նշանակում է «լույս», իսկ ջու (주, չինական գիր՝ 州) նշանակում է «նահանգ»։


== Պատմություն ==
Քաղաքը հիմնադրվել է մ․թ․ա․ 57 թվականին։ Բեկչե պետության ժամանակ եղել է վարչական կենտրոններից մեկը։ Այստեղ է ծագել կորեական պոեզիայի կասա ոճը։
1914 թվականին քաղաքը Սեուլի հետ է կապվել երկաթուղու միջոցով։ Դրանից հետո սկսել է բուռն զարգանալ արդյունաբերությունը։
1929 թվականին ճապոնական գաղութային կառավարման ազատագրման ժամանակաշրջանում, ճապոնական և կորեական ուսանողների հակամարտությունը վերածվեց տարածաշրջանային ցույցի, որի գագաթնակետը դարձավ կորեական ժողովրդի՝ ճապոնացիների դեմ հզոր ապստամբությունը։
1980 թվականին Կվանջուում կայացավ երկրի պատմության հակակառավարական ամենազանգվածային ցույցերից մեկը, որն ուղղված էր Չոն Դու Հվանի ռազմական կառավարության դեմ։ Ցույցերի մասնակիցները ավելի քան երեք օր վերահսկել են քաղաքը՝ առաջադրելով իշխանություններին անցկացնել երկրի դեմոկրատացման պահանջ, և պատժել կոռումպացված բարձրաստիճան պաշտոնյաներին։ Երկրի ղեկավարությունը դիմել է ուժի․ զոհերի ընդհանուր թիվը՝ 100, այլ աղբյուրների գնահատականներով՝ 2000։ Այս միջադեպը ստացել է «Կվանգջուի ապստամբություն» անունը։


== Վարչական բաժանում ==
Կվանգջուն բաժանվում է 5 շրջանների (կու)․


== Կրոն ==

2005 թվականի մարդահամարի տվյալներով Կվանգջուի քաղաքացիների 32.7%-ը դավանում է քրիստոնեություն (17.7%-ը՝ բողոքականություն, 13%-ը կաթոլիկություն) և 14.4%-ը՝ բուդդիզմ։ 52.9%-ը չի դավանում որևէ կրոնի կամ դավանում է մուիզմի կամ այլ արմատական կրոնների։


== Բնակչություն ==
Կվանգջուի բնակչության թվաքանակն ունի հետևյալ պատկերը․


== Կլիմա ==


== Քույր-քաղաքներ ==
 Թայվան, Չինաստանի Հանրապետություն (1968)
 Սան Անտոնիո, ԱՄՆ (1981)
 Գուանչժոու, Չինաստան (1996)
 Մեդան, Ինդոնեզիա (1997)
 Սենդայ, Ճապոնիա (2002)
 Մասեյո, Բրազիլիա (2009)
 Նևիննոմիսկ, Ռուսաստան (2010)


== Ծանոթագրություններ ==
Սաշկո (ֆիլմ)

«Սաշկո» (ռուս.՝ «Сашко»), 1958 թվականի խորհրդային գեղարվեստական ֆիլմ, որը նկարահանել է ռեժիսոր Եվգենի Բրյունչուգինը Լեոնիդ Սմելյանսկու համանուն վեպի հիման վրա։ Այն պատմում է Կիևում ապրող դպրոցական Սաշկոյի և նրա ընկերների՝ Յուրչիկի և Ռոմկայի մասին, որոնք Հայրենական մեծ պատերազմի ժամանակ օգնում են պարտիզաններին՝ պայքարելու ֆաշիստների դեմ։


== Սյուժե ==
Կիև, 1941 թվականի գարուն։ Դպրոցական Սաշկոն, չնայած պիոներ է, բայց հազվագյուտ չարաճճի է, ինչում նրան մեղադրում է նույնիսկ նրա մայրը։ Անսպասելիորեն նրան հրավիրում են նկարահանվելու կինոյում, և նա մեկնում է Կիևի մոտ։ Սակայն սկսվում է պատերազմը, և նկարահանման հրապարակում վիրավորված Սաշկոյին փրկում է և խնամում գյուղացի մի կին, և տղայի ապաքինվելուց հետո նրան ուղարկում է տուն։
Գալով Կիև՝ Սաշկոն չի ճանաչում իր քաղաքը, որտեղ լիովին տիրապետում են ֆաշիստները։ Գալով տուն՝ նա իմանում է, որ մայրը ինչ-որ տեղ է գնացել, իսկ իրենց բնակարանից տատին վռնդել են, և նա ապրում է նկուղում, իսկ բնակարանում ապրում է ֆաշիստներին ուրախությամբ դիմավորած Վոլչինսկայան։ Երեկոներն իր նախկին բնարականից լսելով զվարճացող հարբած օկուպանտների ձայները՝ Սաշկոն իր ընկերների՝ Յուրչիկի ու Ռոմկայի հետ երազում է հայտնվել ռազմաճակատում՝ խփելու համար ատելի թշնամուն։
Տղաներն իմանում են, որ Ռոմկայի հայրը՝ քեռի Միխայլոն, կապված է պարտիզանների հետ, և սկսում են օգնել նրան։ Մի տագնապալի գիշեր Սաշկոն ընդհատակյա խորհրդակցությունից վերադարձած պարտիզաններին օգնում է փախչել ֆաշիստական շրջափակումից։ Շուտով նրան հանձնարարում են լուրջ մարտական առաջադրանք՝ Կիևի  մոտ՝ անտառում գտնվող պարտիզաններին  տանել ծածկագիրը։
Կարմիր բանակը առաջ է շարժվում, արդեն լսվում են ռազմաճակատի ձայները, և ֆաշիստներն իրենց կամակատարների հետ խուճապահար փախչում են քաղաքից, ինչում իրենց դերն ունեն նաև Սաշկոն և նրա ընկերները։
Սաշկոն տանկով մտնում է ֆաշիստներից ազատագրված Կիև քաղաք մտնող Կարմիր բանակի հետ միասին, և տուն վերադառնալով՝ հանդիպում է ճակատից եկած մորը։
Պատերազմից հետո կրկին վերսկսվում է երջանիկ կյանք, և կազմակերպվում է հետպատերազմյան ամանորյա առաջին դիմակահանդես-ցերեկույթը քաղաքում, որը դեռ ամբողջությամբ չի վերականգնվել ավերածություններից։ Տղաների մեջ է Սաշկոն, որը կրկին ինչ-որ բան չարաճճիություն է արել և թաքնվում է  իրեն փնտրող դպրոցի տնօրենից, որն ուզում է գտնել նրան, որպեսզի քեռի Միխայլոն ամբողջ դպրոցի առաջ Սաշկոյին հանձնի «Հայրենական պատերազմի պարտիզան» մեդալը։


== Դերերում ==


== Գրական հիմք ==
Ֆիլմը նկարահանվել է Լեոնիդ Սմելյանսկու համանուն վիպակի հիման վրա, որը գրվել է 1950 թվականին, 1956 թվականին հրատարակվել է «Դետգիզում» և գրողի ամենահայտնի ստեղծագործությունն է.


== Ծանոթագրություններ ==


== Աղբյուրներ ==
Сашко // Советские художественные фильмы: 1958—1963 / ВГФК, Москва. — М.: Искусство, 1968. — стр. 83


== Գրականություն ==
Пионерская правда, 15 мая 1959
Звезда (Пермь), 22 марта 1959
Ленинское знамя (Москва), 30 марта 1959
(20528) Կիլայաուն

(20528) Կիլայաուն, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20528) Կիլայաուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրեյ Պապյան

Անդրեյ Վլադիմիրի Պայան (հունիսի 24, 1975, Երևան, Հայաստան), հայ բժիշկ-ախտաբան, բժշկական գիտությունների թեկնածու։ Երևանի Մխիթար Հերացու անվան պետական բժշկական համալսարանի ախտաբանական անատոմիայի և կլինիկական մորֆոլոգիայի ամբիոնի դոցենտ։ «Միքայելյան» վիրաբուժության ինստիտուտի պաթոմորֆոլոգիայի բաժանմունքի բաժնի վարիչ։


== Կենսագրություն ==
Անդրեյ Պապյանը ծնվել է 1975 թվականի հունիսի 24-ին Երևանում։ 1992 թվականին ավարտել է Իսակովի անվան թիվ 132 միջնակարգ դպրոցը։ 1992-1998 թվականներին ուսանել է Երևանի պետական բժշկական ինստիտուտում՝ ավարտելով այն գերազանցությամբ։ 1998-2000 թվականներին ՀՀ ԱՆ ԱԱԻ-ում անցել է կլինիկական օրդինատուրա՝ ախտաբանական անատոմիա և դատական բժշկություն մասնագիտություններով։
2000 թ. «Նորք» Ինֆեկցիոն Հիվանդությունների Բժշկական Կենտրոն` բժիշկ–ախտաբան,
2000-2003 թթ. ՀՀ ԱՆ Ֆանարջյանի անվան Ուռուցքաբանության Գիտական Կենտրոնի կլինիկական պաթոմորֆոլոգիայի բաժանմունք, բժիշկ-ախտաբան,
2004-2006 թթ. ՀՀ ԱՆ ԱԱԻ Ախտաբանական անատոմիայի և դատական բժշկության ամբիոն՝ ասիստենտ,
2005 թ. «Վաղարշապատ» Բժշկական Կենտրոն, պաթանատոմիայի բաժանմունք՝ բժիշկ–ախտաբան,
2007-2009 թթ. Երևանի Պետական Բժշկական Համալսարան, Ախտաբանական անատոմիայի ամբիոն՝ ասիստենտ,
2009-2010 թթ. «Քանաքեռ–Զեյթուն» Բժշկական Կենտրոն, պաթոմորֆոլոգիայի բաժանմունք՝ բժիշկ–պաթոհիստոլոգ,
2008-2012 թթ. «Արաբկիր» Բժշկական Կենտրոն, պաթանատոմիայի բաժանմունք՝ բժիշկ–ախտաբան,
2009 թ. առ այսօր Երևանի Պետական Բժշկական Համալսարան, Ընդհանուր Բժշկության Ֆակուլտետ՝ դեկանի տեղակալ,
2009 թ. առ այսօր Երևանի Պետական Բժշկական Համալսարան, Ախտաբանական անատոմիայի և կլինիկական մորֆոլոգիայի ամբիոն՝ դոցենտ,
2013 թ. առ այսօր «Միքայելյան Վիրաբուժության Ինստիտուտ», Պաթոմորֆոլոգիայի բաժանմունք, բաժնի վարիչ։


== Գիտական գործունեություն ==
2007 թ. - պաշտպանել է թեկնածուական ատենախոսություն՝ ստանալով բժշկական գիտությունների թեկնածուի գիտական աստիճան։
2009 թ.-ից` Հայ ախտաբանների և ախտահյուսվածաբանների ասոցիացիայի քարտուղար։


== Ծանոթագրություններ ==
Նորվեգիայի փոստային ինդեքսներ

Նորվեգիայի փոստային ինդեքսը իրենից ներկայացնում է չորս թվից կազմված կոդեր, որոնք օգտագործվում են Նորվեգիայի փոստային ծառայության կողմից որպես փոստային նամակների և ծանրոցների ընդունման կամ ուղարկման կոդավորված հասցեներ։


== Պատմություն և նկարագիր ==
1968 թվականի մարտի 18-ից Նորվեգիան օգտագործում է չորս թվից կազմված փոստային ինդեքսներ (postnummersystemet): Յուրաքանչյուր տարի Նորվեգիայի փոստային ծառայությունը (Posten Norge) ներդրում է որոշակի նորարարություններ։ 1999 թվականին երկրի փոստային ինդեքսում կատարվում են էական փոփոխություններ։
Ինդեքսային կոդերը սկսվում են «00»-ով և մեծանում են՝ ըստ մայրաքաղաք Օսլոյից ունեցած համայնքների հեռավորության։ Ինդեկսացիայի ամենաբարձր թվերը Ֆինմարք կոմսությանն է՝ 95—99: Ամենափոքր փոստային ինդեքսը Օսլոյինն է՝ «0001», ամենամեծը՝ Բոցֆյորդինը՝ «9991»:


== Փոստային ինդեքսները ըստ կոմսությունների ==
Փոստային ինդեքսի առաջին երկու թիվը ցույց են տալիս ինդեքսացիայի ենթարկվող տարածքի աշխարհագրական դիրքը։


== Աղբյուրներ ==
Նորվեգիայի փոստային ընկերության պաշտոնական կայք:(չաշխատող հղում)
Postnummerregioner, PDF.
Electronic Postcode Directory. Archived 2010-01-06 at the Wayback Machine.
Почтовые индексы стран мира.
Բուրգասի համայնք

Անվան այլ կիրառումների համար տե՛ս՝ Բուրգաս (այլ կիրառումներ)Բուրգասի համայնք (բուլղար․՝ Община Бургас), համայնք Բուլղարիայում։ Վարչականորեն գտնվում է Բուրգասի մարզում։ Վարչական կենտրոնն է Բուրգաս քաղաքը։
Համայնքի տարածքի մակերեսը կազմում է 559,15 կմ²։


== Բնակչություն ==
Ըստ 2011 թվականի մարդահամարի տվյալների՝ համայնքի բնակչությունը կազմում է 232,311 մարդ։


== Համայնքի կազմ ==
Համայնքի մեջ են մտնում հետևյալ բնակավայրերը՝

քաղաք Բուրգաս
քաղաք Բոլգարովո
գյուղ Բրատովո
գյուղ Բրյաստովեց
գյուղ Դիմչևո
գյուղ Դրագանովո
գյուղ Իզվոր
գյուղ Իզվորիշտե
գյուղ Մարինկա
գյուղ Միրոլյուբովո
գյուղ Ռավնեց
գյուղ Ռուդնիկ
գյուղ Տվիրդիցա
գյուղ Չեռնո Մորե


== Ծանոթագրություններ ==


== Արտաքին հղումներ ==
Համայնքի պաշտոնական կայք (բուլղ.)
Նախասահմանված ներդաշնակություն

Նախասահմանված ներդաշնակություն, փիլիսոփայական հասկացություն․ մուծել է Լայբնից Գոթֆրիդ Վիլհելմը մոնադների կանոնավորված փոխհամաձայնությունը հիմնավորելու համար։ Աստծու ի սկզբանե սահմանած ներդաշնակության շնորհիվ գոյություն ունի տիեզերական կարգավորվածություն, երևույթների համընդհանուր փոխադարձ կապ (ֆիզիկական դետերմինիզմ) և մարմնի ու հոգու ներդաշնակություն։
Պեսոչնայա (Վիտեբետի վտակ)

Անվան այլ կիրառումների համար տե՛ս՝ Պեսոչնայա (այլ կիրառումներ)Պեսոչնայա (ռուս.՝ Песочня), գետ Ռուսաստանում, հոսում է Կալուգայի մարզում։ Գետաբերանը տեղակայված է Վիտեբետ գետի աջ ափին 19 կմ հեռավորության վրա։ Գետի երկարությունը 13 կմ է։ Գետի ակունքը գտնվում է Նոր Գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020162
Հիդրոլոգիական ուսումնասիրությունների կոդը - 110002016
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլեգիա (ֆիլմ, 2008)

Անվան այլ կիրառումների համար տե՛ս՝ Էլեգիա (այլ կիրառումներ)«Էլեգիա» (անգլ.՝ Elegy), իսպանացի ռեժիսոր Իզաբել Կոյշետի 2008 թվականի մելոդրամա։ Ֆիլմի սյուժեն Ֆիլիպ Ռոթի «Մեռնող կենդանին» (անգլ.՝ The Dying Animal) գրքի հիման վրա է։ Վեպի գործողություններն ընթանում են Նյու Յորքում, ֆիլմը նկարահանվել է Վանկուվերում։


== Դիպաշար ==
Ֆիլմի գլխավոր հերոսը՝ Դևիդ Քեպեշը (Բեն Քինգսլի), արդեն ոչ երիտասարդ հաջողակ գրաքննադատ և դասախոս է։ Երիտասարդ տարիքում եղել էր ամուսնացած, ունի որդի, սակայն թողել էր ընտանիքը, ինչի համար էլ տղան չէր ներում նրան։ Նրա հարաբերությունները կանանց հետ պատահական բնույթ ունեին և բավականին կարճատև էին։ Վստահ լինելով, որ ինքն անկախ է և կարիք չունի ոչ մի երկարատև հարաբերության (որպեսզի չկորցնի անձնական ազատությունը)՝ նա անսպասելիորեն սիրահարվում է իր ուսանողուհի Կոնսուելա Կոստիլոյին (Պենելոպե Կրուս)։ Աղջիկը ևս անտարբեր չէր, և նրանց հարաբերությունները բուռն զարգացում են ունենում։ Դևիդին՝ որպես գեղագետ, շատ էր դուր գալիս Կոնսուելայի մարմինը։ Միևնույն ժամանակ Դևիդը առանց որևէ պատասխանատվության երկարատև հարաբերությունների մեջ էր մեկ այլ կնոջ՝ Քերոլինի հետ (Պատրիշա Կլարկսոն)։ Բացի այդ՝ նա անընդհատ շփվում է իր ընկերոջ՝ պոետ Ջորջ Օ՚Հիրնի հետ (Դենիս Հոփեր), որի ընտանեկան կյանքում ևս ամեն ինչ կատարյալ չի և որը ևս կողմ է «ազատ հարաբերություններին» ու հաճախ դավաճանում է կնոջը։
Կոնսուելայի հետ հարաբերությունները Դևիդի համար զարգանում են բավականին արագ, որը հարմարվել էր իրեն համարել ազատ ցանկացած պարտականությունից։ Այն բանից հետո, երբ Դևիդը չի գալիս Կոնսուելայի ավարտելու կապակցությամբ կազմակերպված հավաքույթին և որի ժամանակ պետք է ծանոթանար աղջկա ծնողների հետ, նրանք բաժանվում են։ Դևիդը կարծում է, որ բաժանումը հօգուտ երկուսի է, սակայն նրա մտքերը խառնվում են այն բանից, երբ իմանում է, որ իր ընկերը Ջորջը, որը ժամանակին կիսում էր նրա մի շարք հայացքներ, փոխել է պատկերացումները ընտանեկան կյանքի մասին և կարգավորել է հարաբերությունները կնոջ հետ։ Ջորջի հանկարծակի մահը և հուզիչ տեսարանը կնոջ հետ մահից կարճ ժամանակ առաջ վերջնականորեն փոխում են Դևիդի զգացմունքները. նա հասկանում է, որ այդ ամբողջ ժամանակ սիրել է Կոնսուելային և ցանկանում է լինել նրա հետ։
Որոշ ժամանակ անց Կոնսուելան ինքն է զանգում Դևիդին և հանդիպում խնդրում։ Հանդիպման ժամանակ ասում էր, որ կրծքի քաղցկեղ ունի. նա խնդրում է Դևիդին իրեն մերկ լուսանկարել։ Ֆիլմի վերջում Դևիդը վիրահատությունից հետո գալիս է Կոնսուելայի մոտ հիվանդանոց. նրանք երկուսն էլ ցանկանում էին միասին լինել։ Եզրափակիչ տեսարանում պատկերվում են Դևիդը և Կոնսուելան միասին լողափին, որտեղ ավելի վաղ Կոնսուելան ասել էր Դևիդին, որ սիրում է նրան։


== Դերերում ==


== Ծանոթագրություններ ==


== Արտաքին հղումներ ==
«Էլեգիա»(անգլ.) ֆիլմը Internet Movie Database կայքում
«Էլեգիա» ֆիլմը allmovie կայքում (անգլ.)
«Elegy»(անգլ.) ֆիլմը Box Office Mojo  կայքում
Elegy(անգլ.) ֆիլմը Rotten Tomatoes կայքում
«Elegy»(անգլ.) ֆիլմը Metacritic կայքում:
Գելաուրի

Գելաուրի (վրաց.՝ გელაური), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1520 մետր բարձրության վրա։ Շրջկենտրոն Խուլոյից 10 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 108 մարդ։


== Ծանոթագրություններ ==
Օգ Յոլ

Օգ Յոլ (ռուս.՝ Ог-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոչ գետի աջ ափին՝ 86 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ — 03020200112103000015524
Կոդը ըստ հիդրոլոգիական հետազոտության (ՌԴ) — 103001552
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ախալշենի (Ծալկայի շրջան)

Ախալշենի (վրաց.՝ ახალშენი), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում։


== Դիրք ==
Գյուղը գտնվում է ծովի մակարդակից 1640 մետր բարձրության վրա։ Շրջկենտրոն Ծալկայից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 439 մարդ։


== Ծանոթագրություններ ==
Զելյոնի Գայ (գյուղ, Դոլինսկայայի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Զելյոնի Գայ գյուղում բնակվում էր 150 մարդ։ Բնակավայրը զբաղեցնում է 0,979 կմ² տարածք։ Բնակչության խտությունը կազմում էր 153,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուսլիմ Աբսալյամով (գրող)

Մուսլիմ Աբսալյամով (ռուս.՝ Абсалямов, Муслим Бахтиярович, հունիսի 12, 1932(1932-06-12), Յուլդիբաևո, Խայբուլինսկի շրջան, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ - հուլիսի 5, 2009(2009-07-05), Ուֆա, Ռուսաստան), բաշկիր գրող, մանկավարժ։ Բաշկիրական ինքնավար խորհրդային սոցիալիստական հանրապետության վաստակավոր մանկավարժ, ՌԽԴՍՀ ժողովրդական կրթության գերազանցիկ։


== Կենսագրություն ==
1952 թվականին ավարտել է Օրսկի ուսուցչական (մանկավարժական) ինստիտուտը։ 1952-1992 թվականներին դասավանդել է Յուլդիբաևոյի միջնակարգ դպրոցում։ 1963 թվականին ավարտել է Բաշկիրաիայի պետական համալսարանը։ Մահացել է Ուֆայում, 2009 թվականի հուլիսի 5-ին, թաղված է հայրենի գյուղում։


=== Ընտանիք ===
Դստրերը` Սվետլանա և Լեյսան Աբսալյամովաները։


== Ստեղծագործություններ ==
Առաջին ժողովածուն եղել է «Առաջին նվերը» (բաշկիրերեն՝ Тәүге бүләк), որը տպագրվել է 1976 թվականին։ Դրան հետևել են կարճ պատմվածքներով ժողովածուներ` «Ընդհատված մանկություն» (1981), «Հետարան-արահետներ» (1989), «Բոլոր մարդիկ հարազատ են» (1993), «Գագաթներ» (1994)։ 1997 թվականին հրատարակել է երգիծական պատմվածքներով գիրք` «Գլուխը բարձր», իր կյանքի վերջին տարիներին նա ավարտել է «Մեդրեսեի ուսուցիչը» պատմական էպիկ վեպը։ 1992 թվականից դարձել է Բաշկիրիայի Հանրապետության գրողների միության անդամ։


=== Ստեղծագործությունների ժողովածու ===
Бөтә кешеләр ҙә бер туған: әкиәт. — Өфө, 1993.
Абсалямов М. Б. Хальфа : роман и повесть — Уфа : Китап, 2008. — 464 с. : портр. — ISBN 978-5-295-04388-8


== Հիշատակ ==
Նրա հուշատախտակը տեղադրված է Յուլդիբաևոյի դպրոցի շենքում։


== Ծանոթագրություններ ==
Բուցնի (այլ կիրառումներ)

Բուցնի, կարող է վերաբերել՝

Բուցնի - գյուղ, Ուկրաինայի Խմելնիցկիի մարզի Լետիչևի շրջանում
Բուցնի - գյուղ, Ուկրաինայի Վիննիցայի մարզի Բառի շրջանում
Աթարբեկյան

Աթարբեկյան, հայկական ազգանուն։


== Ազգանունը կրողներ ==
Գևորգ Ալեքսանդրի Աթարբեկյան (1892-1925), պետական գործիչ։


== Ծանոթագրություններ ==
Օրենքով շիկահերը

«Օրենքով շիկահերը» (անգլ.՝ Legally Blonde), ամերիկյան կատակերգություն, որի ռեժիսորը Ռոբերտ Լուկետիչն է։ Ֆիլմը նկարահանվել է Ամանդա Բրաունի համանուն վեպի հիման վրա։


== Սյուժե ==
Էլ Վուդսը գեղեցկուհի է, համալսարանի կանանց ակումբի տնօրենն է, կրում է «Միսս համալսարան» կոչումը։ Նրա ընկերը Ուորներ Հանտինգտոն III-ն է՝ համալսարանի լավագույն տղան։ Սակայն Ուորները չի ցանկանում լուրջ հարաբերություններ ունենալ Էլի հետ, և ամուսնության առաջարկություն անելու փոխարեն նա պատմում է Հարվարդի համալսարանի իրավաբանական ֆակուլտետ ընդունվելու իր ծրագրերի մասին և հեռանում է։ Մի քանի շաբաթ անց Էլը մեկնում է Հարվարդ Ուորներին վերադարձնելու համար։ Այնտեղ նա իմանում է, որ Ուորները ամուսնացել է մի խելացի աղջկա հետ ինտիլիգենտ ընտանիքից։ Սթրեսից ազատվելու համար Էլը որոշում է գնալ մատնահարդարման սրահ, որտեղ ծանոթանում է մատնահարդար Պաուլետի հետ, ով նրան խորհուրդ է տալիս վրեժ լուծել Ուորներից։


== Դերերում ==


== Մրցանակներ և առաջադրումներ ==


=== Մրցանակներ ===
Teen Choice Awards 2001 թվական.

Ֆիլմ - Ամռան ֆիլմBMI Film & TV Awards մրցանակ 2002 թվական.

BMI Film Music Award (Ռոլֆ Կենտ)«MTV» հեռուստաալիքի մրցանակաբաշխություն 2002 թվական.

Լավագույն կատակերգական դեր (Ռիզ Ուիզերսփուն)
Լավագույն կրկնօրինակ
Լավագույն հագուստ


=== Առաջադրումներ ===
«Ոսկե Գլոբուս» 2002 թվականին

Լավագույն ֆիլմ (կատակերգություն կամ մյուզիքլ)
Լավագույն կանացի դեր (ատակերգություն կամ մյուզիքլ) (Ռիզ Ուիզերսփուն)«MTV» ալիքի մրցանակ 2002 թվականին

Լավագույն կանացի դեր (Ռիզ Ուիզերսփուն)
Լավագույն ֆիլմ


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
«Օրենքով շիկահերը»(անգլ.) ֆիլմը Internet Movie Database կայքում
«Օրենքով շիկահերը» Archived 2007-09-27 at the Wayback Machine. film.ru կայքում
Տրոստյանկա (այլ կիրառումներ)

Տրոստյանկա, կարող է վերաբերել՝

Տրոստյանկա - գյուղ, Ուկրաինայի Խմելնիցկիի մարզի Բելոգորսկի շրջանում
Տրոստյանկա - գյուղ, Ուկրաինայի Չեռնիգովի մարզի Բորզնայի շրջանում
Տրոստյանկա - գյուղ, Ուկրաինայի Վոլինի մարզի Ռոժիշչեի շրջանում
Տրոստյանկա - գյուղ, Ուկրաինայի Վոլինի մարզի Վլադիմիր-Վոլինի շրջանում
Սան Կասիանո

Սան Կասիանո (իտալերեն՝ San Cassiano), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 2177 մարդ, բնակչության խտությունը կազմում է 278 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 73020, հեռախոսային կոդ՝ +39 0836։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0836 992100
Էլեկտրոնային փոստ՝ segretario@comune.sancassiano.le.it
Պաշտոնական կայք՝ http://www.comune.sancassiano.le.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տիկոլայոլ

Տիկոլայոլ (ռուս.՝ Тыколаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոզլայու գետի աջ ափին՝ 22 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062033
Կոդը ըստ հիդրոլոգիական հետազոտության (ՌԴ) — 103006203
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պատլաևկա (գյուղ, Պոլտավայի շրջան)

Պատլաևկա (ուկրաիներեն՝ Патлаївка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Պատլաևկա գյուղում բնակվում էր 132 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սադովոե (գյուղ, Բելգորոդ-Դնեստրովսկիի շրջան)

Անվան այլ կիրառումների համար տե՛ս՝ ՍադովոեՍադովոե (ուկրաիներեն՝ Садове), գյուղ Ուկրաինայի Օդեսայի մարզի Բելգորոդ-Դնեստրովսկիի շրջանում։ Բնակավայրը նախկինում նաև անվանվել է Չուչա-Վակուֆ։ Հիմնադրվել է 1905 թվականին։
2001 թվականի տվյալներով Սադովոե գյուղում բնակվում էր 963 մարդ։ Բնակչության խտությունը կազմում էր 605,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խսնիկ

Խսնիկ, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բարեկենդանը (մուլտֆիլմ)

Անվան այլ կիրառումների համար տե՛ս՝ Բարեկենդանը (այլ կիրառումներ)Բարեկենդանը, (ռուս.՝ «Ишь ты, Масленица») 1985 թվականին «Հայֆիլմ» կինոստուդիայի կողմից նկարահանված հայկական մուլտֆիլմ՝ ըստ Հովհաննես Թումանյանի համանուն հեքիաթի։


== Սյուժե ==
Ճարպիկ տղան հիմարացնում է շատ «խելոք» մարդ ու կնոջը։


== Աղբյուրներ ==
Հայկական կինո, լիակատար կատալոգ, 1924-1999, Հայաստանի կինոգետների և կինոլրագրողների ասոցիացիա, 2000։


== Ծանոթագրություններ ==


== Արտաքին հղումներ ==
«Բարեկենդանը»
Մ.թ.ա. 137


== Դեպքեր ==


== Ծնունդներ ==


== Մահեր ==
Էմերի շրջան (Յուտա)

Էմերի շրջան (անգլ.՝ Emery County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 11.531 կմ² է. բնակչությունը՝ 10.976 մարդ (2010 թ. տվյալներով)։ Շրջկենտրոնն է Քասլ Դեյլ բնակավայրը։ Կազմավորվել է 1880 թ.։
Դևիչի Գորի

Դևիչի Գորի (ռուս.՝ Девичьи Горы), գյուղ Ռուսաստանի Նիժնի Նովգորոդի մարզի Բոլշեբոլդինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շումին (գյուղ, Բախմաչի շրջան)

Շումին (ուկրաիներեն՝ Шумин), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Շումին գյուղում բնակվում էր 59 մարդ։ Բնակչության խտությունը կազմում էր 147,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորովիչի (գյուղ, Մանևիչի շրջան)

Անվան այլ կիրառումների համար տե՛ս՝ ԲորովիչիԲորովիչի (ուկրաիներեն՝ Боровичі), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1570 թվականին։
2001 թվականի տվյալներով Բորովիչի գյուղում բնակվում էր 1 109 մարդ։ Բնակավայրը զբաղեցնում է 4,16 կմ² տարածք։ Բնակչության խտությունը կազմում էր 266,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լատաշա Բայերս

Լատաշա Նեշեյ Բայերս (անգլ.՝ Latasha Nashay Byears, օգոստոսի 12, 1973(1973-08-12), Մեմֆիս, Թենեսի, ԱՄՆ), ամերիկացի նախկին բասկետբոլիստուհի, հարձակվող։ Ամերիկյան «Լոս Անջելես Սփարքսի» կազմում երկու անգամ նվաճել է WNBA գավաթը։ Խաղացել է նաև հունգարական MiZo-Pécsi VSK, լեհական Leszno, բուլղարական CSKA Sofia թիմերում. վերջինիս կազմում դարձել է Բուլղարիայի բասկետբոլի բարձրագույն խմբի 2006/2007 տարեշրջանի առաջնության ոսկե մեդալակիր, ինչպես նաև այդ երկրի գավաթակիր։ .


== Ծանոթագրություններ ==


== Արտաքին հղումներ ==
Էջը WNBA.com կայքում(անգլ.)
Էջը Բասկետբոլ-ռեֆերենսում(անգլ.)
WNBA Player Profile
USA Today sexual assault article
ESPN article on her hopes for returning to the WNBA
ESPN article on her return to the WNBA
http://www.nydailynews.com/archives/sports/battle-sex-byears-lawsuit-outs-wnba-conflict-gay-issue-article-1.650609 Archived 2017-03-28 at the Wayback Machine.
Լա Լիգա 2015-16

Ֆուտբոլի Իսպանիայի առաջնություն 2015-2016, անցկացվել է 2015-2016 թվականներին։ Առաջնությունն անցկացվել է «աշուն-գարուն» համակարգով։ 24-րդ անգամ չեմպիոն է դարձել Բարսելոնան։
Առաջնությունը սկսվել է 2015 թվականի օգոստոսի 21-ին և ավարտվել 2016 թվականի մայիսի 15-ին։


== Մասնակից թիմեր ==


== Խաղերի արդյունքներ ==


== Առաջնության վիճակագրություն ==


=== Ռմբարկուներ ===
Ծանոթագրություններ
2 ֆուտբոլիստ հեղինակել է 16 գնդակ
2 ֆուտբոլիստ հեղինակել է 14 գնդակ
2 ֆուտբոլիստ հեղինակել է 13 գնդակ
1 ֆուտբոլիստ հեղինակել է 12 գնդակ
3 ֆուտբոլիստ հեղինակել է 11 գնդակ
1 ֆուտբոլիստ հեղինակել է 10 գնդակ
3 ֆուտբոլիստ հեղինակել է 9 գնդակ
5 ֆուտբոլիստ հեղինակել է 8 գնդակ
9 ֆուտբոլիստ հեղինակել է 7 գնդակ
5 ֆուտբոլիստ հեղինակել է 6 գնդակ
19 ֆուտբոլիստ հեղինակել է 5 գնդակ
13 ֆուտբոլիստ հեղինակել է 4 գնդակ
21 ֆուտբոլիստ հեղինակել է 3 գնդակ
52 ֆուտբոլիստ հեղինակել է 2 գնդակ
91 ֆուտբոլիստ հեղինակել է 1 գնդակՓակագծերում նշված են այն գոլերը, որոնք խփվել են 11 մետրանոցից
Աղբյուր՝ championat.com Archived 2016-07-02 at the Wayback Machine.


== Ծանոթագրություններ ==